**Zlatan Ibrahimović** (\* 3. október 1981, Malmö, Švédsko) je bývalý švédsky futbalový útočník bosniansko-chorvátskeho pôvodu. Naposledy hrajúci za AC Miláno. Zlatan bol súčasťou švédskeho národného tímu od 2001 a v roku 2010 sa stal jeho kapitánom. Reprezentačnú kariéru ukončil v roku 2016. Klubovú kariéru skončil v júni roku 2023. 

Svojím herným štýlom a akrobatickým zakončovaním je prirovnávaný k Marcovi van Bastenovi. Jeho teatrálne nožničky za Švédsko v zápase proti Anglicku boli v roku 2013 ocenené Cenou Ferenca Puskása. Mimo futbal je známy svojou arogantnosťou, drzosťou a otvorenosťou, navyše o sebe niekedy hovorí v tretej osobe. V decembri 2013 bol Ibrahimović zaradený britským denníkom The Guardian na 3. miesto medzi najlepšími futbalistami sveta – za Lionelom Messim a Cristianom Ronaldom. V decembri 2014 ho švédske noviny *Dagens Nyheter* označili za druhého najlepšieho športovca Švédska všetkých čias – na prvé miesto umiestnili tenistu Björna Borga.

Životopis
---------

Narodil sa v Malmö moslimskému Bosniakovi a katolíckej Chorvátke, ktorí emigrovali do Švédska, kde sa neskôr spoznali.

S futbalom začal v 6 rokoch v juniorských kluboch *Malmö BI* a *FBK Balkan*. Neskôr začal pravidelne hrávať v miestnom Malmö FF. V 15 rokoch chcel Zlatan skončiť s futbalom a zamestnať sa v dokoch v Malmö, ale jeho tréner ho presvedčil, aby hral ďalej. Jeho futbalovým idolom v detstve bol brazílsky útočník Ronaldo.

Má dvoch súrodencov a troch nevlastných súrodencov. Jeho partnerkou je Helena Segerová s ktorou má dvoch synov – Maximiliána (\* 22. september 2006) a Vincenta (\* 6. marec 2008). Dostal čestný čierny pás v taekwonde, ktoré ako dieťa trénoval v klube *Enighet* v Malmö. Plynule rozpráva švédsky, bosniansky, anglicky, španielsky a taliansky. V rozhovore pre Eurosport vo februári 2011 prezradil, že jeho vzorom je boxer Muhammad Ali, či už v športe alebo súkromnom živote.

Zlatan courtZlatan court v Rosengårde
Spolupracuje s firmou Nike pre ktorú robí televízne reklamy po boku hráčov akými sú Cristiano Ronaldo, Neymar alebo Wayne Rooney. Nosí kopačky značky Nike Mercurial, na ktoré si necháva vyšiť mená a dátumy narodenia svojich synov na vonkajšiu stranu kopačiek. Koncom roka 2007, za pomoci Nike, zafinancoval v štvrti Rosengård v Malmö stavbu pouličného futbalového ihriska, tzv. *Zlatan court* – poskytol hrací koberec, bránky, umelé osvetlenie a oplotenie. V 2008 daroval sadu dresov od Nike svojmu bývalému mládežnickému klubu FBK Balkan.

Počas pobytu s národným mužstvom v Malmö v septembri 2012 bol ocenený nápisom na miestnom chodníku slávy športu. V marci 2014 nechala švédska pošta vydať sadu piatich poštových známok s jeho podobizňou. Ibrahimović tiež vystupuje v známej sérii videohier FIFA, kde bol vo FIFA 15 ohodnotený ako 4. najlepší hráč.

11. augusta 2014 venoval čiastku 51 000 $ švédskemu národnému futbalovému tímu mentálne postihnutých, aby sa mohol zúčastniť Svetového pohára INAS v Brazílii.

14. februára 2015, po strelení gólu v zápase s Caen, vyzliekol svoj dres, aby ukázal svoje odstrániteľné tetovania s 50 menami ľudí, ktorí trpia hladom a zvýšil tak povedomie o svetovom hladomore.

Klubová kariéra
---------------

### Malmö FF

Svoj prvý kontrakt podpísal s Malmö v roku 1996 a o 3 roky neskôr bol povolaný do seniorského tímu hrať najvyššiu švédsku ligu Allsvenskan. V tej sezóne skončilo Malmö na 13. mieste a zostúpili do Superettan, druhej najvyššej švédskej ligy. Späť medzi elitu sa im podarilo dostať hneď v ďalšej sezóne. V tom čase sa ho neúspešne snažil presvedčiť Arsène Wenger, aby sa pripojil k londýnskemu Arsenalu. O jeho služby sa zaujímal aj Leo Beenhakker z Ajaxu Amsterdam, ktorému sa ho neskôr, 22. marca 2001, podarilo získať za čiastku 80 miliónov švédskych korún (8,7 milliónov €).

|  |  |  |
| --- | --- | --- |
| „ | Arsène Wenger ma požiadal, aby som šiel na skúšku do Arsenalu, keď som mal 17. Odmietol som to. Zlatan nechodí na konkurzy. | "|
| – Odpoveď Ibrahimovića na odmietnutie Arsenalu  |

### Ajax

Pod vtedajším manažérom Co Adriaansom nedostával Ibrahimović veľa príležitostí. Zmena nastala, keď bol Adriaanse vyhodený 29. novembra 2001. Nový manažér, Ronald Koeman, zaradil Zlatana do základnej zostavy. Ajax v tej sezóne vyhral titul v Eredivisie. V nasledujúcej sezóne strelil dva góly v svojom debutovom zápase Ligy majstrov proti francúzskemu šampiónovi Olympique Lyon 17. septembra 2002 – Ajax vyhral 2:1. V jeho poslednej sezóne v Ajaxe sa blysol gólom proti NAC Breda 22. augusta 2004, ktorý diváci Eurosportu vybrali za gól roka.

18. augusta 2004, počas medzinárodného zápasu proti Holandsku, Ibrahimović zranil spoluhráča z Ajaxu Rafaela van der Vaarta, ktorý ho neskôr obvinil, že to spravil zámerne. Toto viedlo k jeho náhlemu predaju do Juventusu 31. augusta.

### Juventus

Z Ajaxu do Juventusu prestúpil za 16 miliónov €. Po príchode bol okamžite zaradený do základnej jedenástky, čiastočne aj vďaka zdravotným problémom kanoniera Davida Trezegueta. V prvej sezóne strelil 16 gólov. Koncom sezóny mal údajne Juventus odmietnuť ponuku Realu Madrid na prestup Ibrahimovića vo výške 70 miliónov €. Neskôr sa prevalilo, že šlo len o reklamný trik zo strany Zlatanovho agenta Mina Raioly, ktorý sa takto snažil zvýšiť jeho trhovú hodnotu. 14. novembra 2005 získal cenu Guldbollen udeľovanú najlepšiemu švédskemu futbalistovi roka.

V nasledujúcej sezóne sa jeho pozícia v útoku zmenila. Namiesto postu zakončovateľa hral Zlatan viac z krídla a začal sa podieľať na tvorbe hry, čo sa odzrkadlilo na jeho štatistikách – strelil menej gólov, avšak zaznamenal viac asistencií. V sezóne 2005/2006 podával nevýrazne výkony, najmä v zápase Ligy Majstrov pri prehre s Arsenalom. V máji 2006 odhalila talianska polícia korupciu, do ktorej malo byť namočených 5 talianskych klubov vrátane Juventusu. Škandál Calciopoli mal za dôsledok odobratie 2 trofejí Juventusu zo Serie A, zostup do Serie B a odobratie 9 súťažných bodov. Nový personál sa snažil presvedčiť Ibrahimovića a ďalších top hráčov aby ostali v klube, ale Zlatan spolu s Raiolom trvali na odchode. Raiola sa dokonca vyhrážal žalobou, aby vyslobodil Zlatan spod zmluvy s Juventusom.

### Inter Miláno

Ibrahimović v drese InteruIbrahimović v drese Interu
Dňa 10. augusta 2006 skompletizoval Zlatan svoj prestup do Interu Miláno za 24,8 milióna €, kde podpísal 4-ročný kontrakt len pár dni po tom, čo do tímu *Nerazzuri* zavítal 30-ročný bývalý kapitán Arsenalu Patrick Vieira. Po prestupe odhalil, že ako mladší fandil Interu.

V v modro-čiernom drese debutoval 26. augusta 2006 vo finále talianskeho superpohára proti AS Rím – Inter vyhral po predĺžení 4–3. Pri debute v Serii A na štadióne Artemia Frenchiho strelil gól v zápase proti domácej ACF Fiorentine a dopomohol k víťazstvu 3–2. V prvej sezóne dokázal Zlatan nastrieľať v lige 15 gólov a Inter ju zakončil výhrou *Scudetta* s rekordnými 97 bodmi.

Zlatan odohral svoj 100. zápas v Serii A 16. septembra 2007 na San Sire proti Catanii, keď v druhom polčase striedal Hernána Crespa pri výhre 2–0. Jeho kontrakt bol v tom roku obnovený s platnosťou až do roku 2013. Vďaka tomuto kontraktu sa z neho údajne stal najlepšie platený futbalista sveta. 18. mája 2008 strelil Ibrahimović oba góly pri výhre 2–0 na Parmou čím zabezpečil Interu druhý titul v Serii A v rade. Celkovo strelil 17 gólov v 26 ligových zápasoch a bol vyhlásený za hráča roka Serie A ako aj zahraničného hráča roka Serie A.

Sezónu 2008/2009 zakončil ako najlepší strelec Serie A s 25 gólmi na svojom konte a s Interom vyhral ďalší titul v Serii A v rade. Rovnako obhájil obe ceny pre hráča roka Serie A z minulej sezóny. Jeho gól pätou proti Bologni bol vybraný za gól roka.

### FC Barcelona

Do Barcelony prestúpil 27. júla 2009, kde podpísal 5-ročný kontrakt výmenou za útočníka Samuela Eto'oa na trvalý prestup, Alexandra Hleba na hosťovanie (s opciou na 10 miliónov €) a doplatok 46 miliónov €. V prvom súťažnom zápase za Barcelonu asistoval pri góle Lionela Messiho v zápase španielskeho superpohára proti Athleticu Bilbao. Zlatanovi sa ako prvému hráčovi *Barçy* podarilo skórovať v prvých piatich ligovch zápasoch v rade čím vytvoril nový klubový rekord. Prvý gól v Lige majstrov strelil 20. októbra v zápase s ruským Rubinom Kazaň. Zlatan si udržal streleckú fazónu aj po svojom trojtýždňovom zranení stehna v novembri 2009 a ako striedajúci hráč rozhodol svojím gólom o výhre v zápase proti Realu Madrid. Barcelona zakončila rok 2009 víťazstvom vo finále Majstrovstiev klubov FIFA nad argentínskym Estudiantes.

Ibrahimović so Xavim v drese BarcelonyIbrahimović so Xavim v drese Barcelony
V januári 2010 bol zvolený do Tímu roka UEFA za rok 2009. 6. marca bol Ibrahimović vylúčený v ligovom zápase proti Almerii, avšak Barcelona sa voči rozsudku neodvolala a tak Ibrahimović nemohol nastúpiť v ďalšom zápase. Po jednozápasovom dištance ho natrhnutie lýtkového svalu, počas rozcvičky pred zápasom s Arsenalom, vyradilo zo zostavy až do 17. apríla, kedy nastúpil ako striedajúci hráč v 82. minúte proti Espanyolu.

Sezónu ukončil so 16 gólmi a Barcelona vyhrala La Ligu s 99 bodmi v 38 zápasoch. Svoj posledný gól v drese Barcelony strelil 14. augusta vo finále španielskeho superpohára proti Seville. 25. augusta nastúpil za Barcelonu poslednýkrát v zápase proti AC Miláno, po ktorom prezradil, že jeho vzťah s Pepom Guardiolom sa začal zhoršovať a od februára spolu nehovorili.

|  |  |  |
| --- | --- | --- |
| „ | Bol som zrejme s najlepším tímom v histórií. Ich futbal bol prekrásny. Už pred prípravou na zápas som vedel, že vyhráme.Pozrel som sa na hráčov okolo mňa a videl Messiho, Iniestu, Xaviho, Puyola, Piquého, Daniho Alvesa a Busquetsa.Neuveriteľné! Ten futbal bol ako z inej planéty a ja som ho miloval. Bol technicky perfektný. | "|
| – Zlatan v roku 2014 pre The Guardian |

### AC Miláno

#### Sezóna 2010/2011

AC Miláno oznámilo príchod Ibrahimovića na ročné hosťovanie s opciou na kúpu za 24 miliónov € na oficiálnej stránke 28. augusta 2010. Ibrahimović podpísal 4-ročný kontrakt. K prestupu dodal: „Tento presun mi dodáva viac adrenalínu. Prestúpil som sem, lebo chcem s Milánom vyhrať Ligu Majstrov. Chcem vyhrať double."

Ibrahimović v drese AC MilánoIbrahimović v drese AC Miláno
Ibrahimović debutoval v drese *Rossoneri* 11. septembra v zápase proti Cesene – Miláno prehralo 2–0 a Zlatan nedokázal premeniť penaltu. 14. novembra strelil víťazný gól pri výhre 1–0 nad jeho bývalým klubom Interom Miláno v miestnom Derby della Madonnina. 4. decembra, proti Brescii, asistoval Kevinovi-Princovi Boatengovi pri góle na začiatku zápasu a neskôr sám skóroval tretí gól z blízkosti pokutového územia – Miláno vyhralo 3–0. Podobný scenár sa opakoval 12. decembra proti Bologni, kedy Zlatan opäť asistoval Boatengovi pri jeho skorom góle v zápase a neskôr sám strelil tretí gól – Miláno vyhralo opäť 3–0 a Zlatan si tak prípisal na svoje konto 13. gól a 8. asistenciu v 21 zápasoch celkovo. V tom čase bol mnohými ľuďmi prirovnávaný k Marcovi van Bastenovi, vrátane ním samotným. Ibrahimović dostal 3-zápasový dištanc za červenú kartu v remízovom zápase proti Bari (1–1) z marca 2011 po tom, čo udrel súperovho obrancu Marca Rossiho do brucha. Miláno si zabezpečilo výhru *Scudetta* po remíze s AS Rím 7. mája 2011. 

#### Sezóna 2011/2012

Novú sezónu začal 6. augusta 2011 v zápase talianskeho superpohára proti Interu, kedy sa mu podarilo streliť gól a dopomôcť tak *Rossoneri* k prvej trofeji v sezóne po víťaznom obrate na 2–1 na štadióne Vtáčie hniezdo v Pekingu. V prvom zápase ligovej sezóny strelil gól pri domácej remíze 2–2 s Laziom. Ďalšie dva góly si pripísal na svoje konto v zápasoch Ligy Majstrov – 28. septembra pri výhre 2–0 nad Viktoriou Plzeň a 19. októbra po rovnakom výsledku s BATE Borisov. Zlatan pokračoval v sérii solídnych výkonov aj v zápase s Parmou, kedy strelil jeden gól, a v zápase proti AS Rím, kedy si pripísal ďalšie dva presné zásahy. V novembri dokázal streliť gól v dvoch po sebe nasledujúcich zápasoch – najprv v odvete Ligy Majstrov proti BATE Borisov a potom v ligovom zápase s Cataniou. Gól dokázal streliť aj proti jeho bývalému klubu FC Barcelona pri prehre 2–3. Zlatan si vystrieľal svoj 100. gól v Serii A proti Chievu Verona. V decembri sa zapísal na listinu strelcov v každom z piatich ligových zápasov.

Rok 2012 začal gólom zo značky pokutového územia proti Atalante. Ďalšie dva góly proti Novare z neho spravili najlepšieho strelca súťaže so 14 gólmi na svojom konte. 5. januára, v zápase s Neapolom, dostal Ibrahimović červenú kartu po facke Salvatoremu Aronicovi v čase, kedy bola hra prerušená – Ibrahimović tak dostal ďalší trojzápasový dištanc v lige. 15. februára dopomohol Milánu dvoma asistenciami a gólom pri výhre 4–0 nad Arsenalom. V marci si v zápase s Palermom vystrieľal hetrik a navýšil počet ligových gólov na 17.

Sezónu sknčil ako najlepší strelec Seria A s 28 gólmi v 32 zápasoch.

Trofeje a ocenenia
------------------

### Klubové

**Ajax**

* Eredivisie: 2001/2002, 2003/2004
* KNVB Cup: 2001/2002
* Johan Cruijff Schaal: 2002

**Juventus**

* Serie A: 2004/2005, 2005/2006 (obe odobrané kvôli škandálu Calciopoli)

**Inter Miláno**

* Serie A: 2006/2007, 2007/2008, 2008/2009
* Supercoppa Italiana: 2006, 2008

**FC Barcelona**

* La Liga: 2009/2010
* Supercopa de España: 2009, 2010
* Superpohár UEFA: 2009
* Majstrovstvá klubov FIFA: 2009

**AC Miláno**

* Serie A: 2010/2011
* Supercoppa Italiana: 2011

**Paris Saint-Germain**

* Ligue 1: 2012/2013, 2013/2014, 2014/2015, 2015/2016
* Coupe de France: 2014/2015, 2015/2016
* Coupe de la Ligue: 2013/2014, 2014/2015, 2015/2016
* Trophée des Champions: 2013, 2014, 2015

**Manchester United**

* FA Community Shield: 2016

### Individuálne

* Cena Ferenca Puskása: 2013
* Golden Foot: 2012
* Guldbollen: 2005, 2007, 2008, 2009, 2010, 2011, 2012, 2013, 2014, 2015
* Radiosportens Jerringpris: 2007
* Svetová jedenástka FIFA FIFPro: 2013
* Tím roka UEFA: 2007, 2009, 2013, 2014
* Tím roka ESM: 2006/2007, 2007/2008, 2012/2013, 2013/2014
* Futbalista roka Serie A: 2008, 2009, 2011
* Zahraničný futbalista roka Serie A: 2005, 2008, 2009
* Najlepší strelec Serie A: 2009, 2012
* Tím roka Serie A: 2010/2011, 2011/2012
* Hráč roka Ligue 1: 2012/2013, 2013/2014, 2015/2016
* Tím roka Ligue 1: 2012/2013, 2013/2014, 2014/2015, 2015/2016
* Najlepší strelec Ligue 1: 2012/2013, 2013/2014, 2015/2016
* Hráč mesiaca UNFP: september 2012, január 2014, február 2014, marec 2014, november 2015, december 2015

Referencie
----------

1. ↑  Zlatan Ibrahimovič po ME ukončí reprezentačnú kariéru. *sport.sk*: (21. jún 2016)
2. 1 2  Fabio Capello: I told Zlatan Ibrahimovic that he was as good as Marco Van Basten Archivované 2016-08-28 na Wayback Machine. *101greatgoals.com*: (25. november 2014)
3. ↑  Papin: Ibrahimovic is like Van Basten. *fifa.com*: (25. september 2012)
4. ↑  Cenu za najkrajší gól si odniesol Zlatan Ibrahimovič. *tvnoviny.sk*: (13. január 2014)
5. ↑  Zlatan Ibrahimovič je arogantný, tvrdí jeho spoluhráč Moura. *webnoviny.sk*: (19. marec 2013)
6. ↑  Ibrahimovic byl drzý už v šestnácti. Běž do pr... odsekl kouči při testech v Queens Parku. *sport.cz*: (31. marec 2014)
7. ↑  Toto je Zlatan Ibrahimovič, ako ho ešte nepoznáte!. *sport.sk*: (29. január 2014)
8. ↑  The 100 best footballers in the world 2013 – interactive. *The Guardian*: (20. december 2013)
9. ↑  Zlatan Ibrahimovic: Striker fumes as Borg is top sporting Swede. *bbc.com*: (23. december 2014)
10. ↑  Burton, Fred (2. október 2014). Under Fire. Icon Books. s. 224. (12. marec 2015)
11. ↑  "Zlatan Ibrahimović". *Evolvia.se*: (8. máj 2009)
12. 1 2  "Rosenberg – för mig är han högerback" Archivované 2009-08-02 na Wayback Machine. *Sydsvenskan.se*: (28. máj 2009)
13. ↑  Jönsson, Jan (23. jún 2001). "Så blev Zlatan stor" Archivované 2011-11-20 na Wayback Machine. *Sydsvenskan.se*: (28. máj 2009)
14. ↑  "Zlatan Ibrahimovic hails Ronaldo as best player he has ever played against". *Daily Mail*: (3. august 2014)
15. ↑  "Zlatan har fått fotarbetet från taekwondon". *expressen.se*: (11. november 2010)
16. ↑  "Zlatan Ibrahimovic to Man Utd: An A to Z of Premier League-bound striker". *bbc.com*: (30. jún 2016)
17. ↑  "Zlatan Ibrahimovic on Muhammad Ali". *youtube.com*: (6. marec 2011)
18. ↑  "New Zlatan Ibrahimovic animated Nike advert, talks about revenge [Video"] Archivované 2016-08-28 na Wayback Machine. *101greatgoals.com*: (13. jún 2014)
19. ↑  "Zlatan besöker Rosengård". *sydsvenskan.se*: (3. október 2007)
20. ↑  "EXCLUSIVE: FBK Balkan To Receive €144,000 FIFA Solidarity Payment For Zlatan Ibrahimovic Transfe". *goal.com*: (21. december 2009)
21. ↑  "Ibrahimovic inducted into Malmo Walk of Fame". *timesofmalta.com*: (10. september 2012)
22. ↑  "Fans snap up a jaw-dropping five million Zlatan Ibrahimovic stamps in advance sales". *mirror.co.uk*: (28. marec 2014)
23. ↑  "The 10 highest rated players in 'FIFA 15'". *usatoday.com*: (7. september 2014)
24. ↑  "Zlatan Ibrahimovic pays to send Swedish learning disabled team to Brazil for INAS World Cup". *yahoo.com*: (11. august 2014)
25. ↑  "Zlatan Ibrahimovic dons temporary tattoos to raise hunger awareness". *nbcsports.com*: (15. február 2015)
26. ↑  Velázquez de León, Mauricio. 20 Soccer Superstars. Rosen Central, 2009, s. 28.
27. ↑   "Historien om MFF". *mff.se*: (8. február 2009)
28. ↑  "How to live your life like Zlatan Ibrahimovic". *The Telegraph*: (9. september 2014)
29. ↑  "Zlatan Ibrahimovic's top 10 Champions League goals …so far". *The Observer (The Guardian)*: (29. marec 2014)
30. ↑  "Zlatans Career" Archivované 2018-12-04 na Wayback Machine. *zlatanibrahimovic.net*
31. ↑  "Player Profile: Rafael Van der Vaart". *realmadridzone.blogspot.com*
32. ↑  "Zlatan Ibrahimovic per direct naar Juventus FC". *ajax.nl*: (31. august 2004)
33. ↑  "Real Madrid deny big money move for Zlatan". *thestar.com*: (26. máj 2005)
34. ↑  "Guldbollen 2005 till Zlatan Ibrahimovic". *svenskfotboll.se*: (14. november 2005)
35. ↑  "Ibrahimovic set to take legal action to escape from Juve". *independent.co.uk*: (4. august 2006)
36. ↑  "Zlatan Ibrahimovic signs for Inter" Archivované 2018-07-23 na Wayback Machine. *inter.it*: (10. august 2006)
37. ↑  "Inter complete signing of Vieira". *bbc.co.uk*: (2. august 2006)
38. ↑  "IBRAHIMOVIC: "INTER, MY TEAM AS A BOY"" Archivované 2012-10-19 na Wayback Machine. *inter.it*: (10. august 2006)
39. ↑  "Supercoppa: Inter-Roma 4-3". *gazzetta.it*: (26. august 2006)
40. ↑  "Fiorentina vs. Internazionale 2 – 3". *soccerway.com*: (9. september 2006)
41. ↑  "INTER'S HISTORIC 2006/07 SERIE A SEASON" Archivované 2018-06-23 na Wayback Machine. *inter.it*: (28. máj 2007)
42. ↑  "Internazionale vs. Catania 2 – 0". *soccerway.com*: (16. september 2007)
43. ↑  "Ibrahimovic: "We're still top"" Archivované 2009-08-02 na Wayback Machine. *inter.it*: (26. október 2008)
44. ↑  "Zlatan Ibrahimovic and Kaka pip Premier League stars in football wages list". *The Daily Telegraph*: (6. február 2009)
45. 1 2  "Inter's blushes spared as Ibrahimovic earns his redemption". *The Guardian*: (19. máj 2008)
46. ↑  "Allsvenskan lockar inte Zlatan". *aftonbladet.se*: (16. november 2008)
47. ↑  "Zlatan Ibrahimovic signs five-year deal at Barcelona". *The Guardian*: (27. júl 2009)
48. ↑  "Player profile: Zlatan Ibrahimović". *uefa.com*
49. ↑  "Barcelona 1 Real Madrid 0: match report". *The Telegraph*: (29. november 2009)
50. ↑  "Barcelona Duo Pep Guardiola & Zlatan Ibrahimovic Slapped With One-Match Ban". *goal.com*: (9. marec 2010)
51. ↑  "Pep Guardiola Destroyed My Barcelona Dream - Milan Newboy Zlatan Ibrahimovic". goal.com: (29. august 2010)
52. ↑  "Zlatan Ibrahimovic: ‘Everybody was trash-talking me. Now they’re eating their words. That is my trophy’". *The Guardian*: (6. október 2014)
53. ↑  "A.C. MILAN OFFICIAL PRESS RELEASE". *acmilan.com*: (28. august 2010)
54. ↑  "Ibra passes Milan medical". *espnfc.com*: (30. august 2010)
55. ↑  "OFFICIAL: Milan Sign Zlatan Ibrahimovic From Barcelona". *goal.com*: (28. august 2010)
56. ↑  "Zlatan Ibrahimovic suffers nightmare debut with AC Milan". *The Telegraph*: (11. september 2010)
57. ↑  "AC Milan beats Inter Milan 1-0 in Serie A derby". *deseretnews.com*: (14. november 2010)
58. ↑  "AC Milan overpower Brescia to move three clear". *dnaindia.com*: (5. december 2010)
59. ↑  "Van Basten sees himself in Ibrahimovic" Archivované 2016-03-07 na Wayback Machine. *footballitaliano.co.uk*: (15. december 2010)
60. ↑  "AC Milan's Zlatan Ibrahimovic banned 3 matches for punch". *usatoday.com*: (14. marec 2011)
61. ↑  "Milan edge out Inter in Italian Super Cup". *cnn.com*: (6. august 2011)
62. ↑  "MILAN VS. LAZIO 2 - 2". *soccerway.com*
63. ↑  "Ibrahimović sets Milan on course to Plzeň success". *uefa.com*: (28. september 2011)
64. ↑  "Assured Milan breeze past BATE". *uefa.com*: (19. október 2011)
65. ↑  "AC MILAN - PARMA". *fcupdate.nl*
66. ↑  "Roma 2-3 AC Milan: Ibrahimovic double and Nesta header clinch fourth straight Serie A win for champions". *goal.com*: (29. október 2011)
67. ↑  "Zlatan Ibrahimovic to miss Juventus clash after receiving three-game ban". *goal.com*: (6. február 2012)
68. ↑  "AC Milan 4-0 Arsenal: Woeful Gunners humiliated as Robinho, Boateng and Ibrahimovic inspire hosts at San Siro". *goal.com*: (15. február 2012)
69. ↑  "Palermo 0-4 AC Milan: Ibrahimovic hat-trick demolishes hapless hosts to send champions four points clear". goal.com: (3. marec 2012)
70. ↑  "AC Milan agree to sell Zlatan Ibrahimovic and Thiago Silva to big-spending PSG". *The Telegraph*: (13. júl 2012)

Zdroj
-----

*Tento článok je čiastočný alebo úplný preklad článku Zlatan Ibrahimović na anglickej Wikipédii (číslo revízie nebolo určené).*

  


| * z
* d
* u
Držitelia ocenenia Golden Foot |
| --- |
| 
* 2003: Roberto Baggio
* 2004: Pavel Nedvěd
* 2005: Andrij Ševčenko
* 2006: Ronaldo
* 2007: Alessandro Del Piero
* 2008: Roberto Carlos
* 2009: Ronaldinho
* 2010: Francesco Totti
* 2011: Ryan Giggs
* 2012: Zlatan Ibrahimović
* 2013: Didier Drogba
* 2014: Andrés Iniesta
* 2015: Samuel Eto’o
* 2016: Gianluigi Buffon
* 2017: Iker Casillas
* 2018: Edinson Cavani
* 2019: Luka Modrić
* 2020: Cristiano Ronaldo
* 2021: Mohamed Salah
* 2022: Robert Lewandowski

 |

| * z
* d
* u
Držitelia Ceny Ferenca Puskása |
| --- |
| 
* 2009: Cristiano Ronaldo
* 2010: Hamit Altıntop
* 2011: Neymar
* 2012: Miroslav Stoch
* 2013: Zlatan Ibrahimović
* 2014: James Rodríguez
* 2015: Wendell Lira
* 2016: Mohd Faiz Subri
* 2017: Olivier Giroud
* 2018: Mohamed Salah
* 2019: Dániel Zsóri
* 2020: Son Heung-min

 |

| * z
* d
* u
Manchester United FC |
| --- |
| 
* 1 Bayındır
* 2 Lindelöf
* 4 Amrabat
* 5 Maguire
* 6 Martínez
* 7 Mount
* 8 Fernandes
* 9 Martial
* 10 Rashford
* 11 Højlund
* 12 Malacia
* 14 Eriksen
* 15 Reguilón
* 16 Diallo
* 17 Garnacho
* 18 Casemiro
* 19 Varane
* 20 Dalot
* 21 Antony
* 22 Heaton
* 23 Shaw
* 24 Onana
* 25 Sancho
* 28 Pellistri
* 29 Wan-Bissaka
* 33 Williams
* 34 Van de Beek
* 35 Evans
* 37 Mainoo
* 39 McTominay
* 42 Fernández
* 46 Mejbri
* 47 Shoretire
* 52 Hugill
* 56 McNeill
* 59 Hansen-Aarøen
* NA Greenwood
* Tréner: Erik ten Hag

 |

| * z
* d
* u
Švédske mužstvo – ME 2008 (skupina) |
| --- |
| 
* 1 Isaksson
* 2 Nilsson
* 3 Mellberg
* 4 Hansson
* 5 Stoor
* 6 Linderoth
* 7 Alexandersson
* 8 Svensson
* 9 Ljungberg
* 10 Ibrahimović
* 11 Elmander
* 12 Shaaban
* 13 Wiland
* 14 Majstorović
* 15 Granqvist
* 16 Källström
* 17 H. Larsson
* 18 S. Larsson
* 19 Andersson
* 20 Allbäck
* 21 Wilhelmsson
* 22 Rosenberg
* 23 Dorsin
* Tréner: Lagerbäck

 | Švédsko |

Autoritné údaje: * BnF: 16661415n
* GND: 1016376235
* ISNI: 0000 0001 0317 5066
* LCCN: no2010155662
* NK ČR: jo2014823150
* VIAF: 154031862
* WorldCat: lccn-no2010155662